[{"text_idx": "#000000", "text": "La viro el la pasinteco"}, {"text_idx": "#000003", "text": "Novelaro kiu rekonstruas sian au\u0306toron"}, {"text_idx": "#000004", "text": "La enestaj noveloj estas variaj. Do mi volas citi kelkajn el ili, kaj komenti respektive pri la enhavo."}, {"text_idx": "#000005", "text": "\"La viro el la pasinteco\", la titolpag\u0302a verko, simbolas emeritecon. La c\u0302efrolulo havas glorajn karierojn. Sed li perdis ilin unu post la alia, kaj post divorco retirig\u0302is el la mondo kaj vivis trankvile en la monto kvazau\u0306 li vivus en pasinteco. Ja tio estas unu el elekteblaj vojoj kaj ne estas malfelic\u0302o."}, {"text_idx": "#000006", "text": "\"Ilona\" estas rakonto perdi c\u0302ion kaj vagi en Budapes\u0302to. G\u0302i montras al mi karan rememoron pri mia vizito al Budapes\u0302to kaj ankau\u0306 pri mia sperto perdig\u0302i en la urbo Seulo, kie g\u0302entila junulino helpis min. La enhavo estas tragedia, sed la tono estas romantika kaj g\u0302oja."}, {"text_idx": "#000007", "text": "\" L a i l u z i i s t o \" a s p e k t a s a l m i k v a z a u\u0306 mallongigita romano. Knabo estis sorc\u0302ita de cirka spektaj\u0302o kaj mem membrig\u0302is al la trupo. G\u0302i nature vojag\u0302as turnee, kaj li mem lernas kaj spertas variajn prezentaj\u0302ojn. Ne mankas ankau\u0306 frapfinaj\u0302o, ke de li sorc\u0302ita infano petis ne realigeblan revon."}, {"text_idx": "#000009", "text": "En la 3a de marto ni havis la 110an legokunsidon por \"La viro el la pasinteco\" de Julian Modest. Partoprenis kvar personoj."}, {"text_idx": "#000010", "text": "Jen aparte pri kelkaj noveloj."}, {"text_idx": "#000011", "text": "En \u201cLa viro el la pasinteco\u201d, gepatroj divorcis, kaj filo plenag\u0302a serc\u0302as la patron en montara vilag\u0302o en Rodopo. Ne la rakontfadeno, sed la sceno alvokis al mi memoron pri mia iama vojag\u0302o al Bulgario, precize dirite al la esperanta stag\u0302ejo en Pisanica en Rodopo, kien mi kaj mia edzino vizitis per buso el Smoljan. Cetere, je nia vizito, Bulgario estis komunisma s\u0302tato, sed tiu c\u0302i novelo au\u0306 aliaj okazas en libermerkata socio, kiel nun estas. Fakte, c\u0302iuj noveloj en la libro datis el la jaroj inter 2012 kaj 2014. \u201cLa Iluziisto\u201d estas la plej impresita novelo en tiu c\u0302i libro. Iluziisto eks-cirka, divorcinta, montras sian iluziistan arton, aperigi ion s\u0302ajne perditan, en montara stacidomo, kiam trajno ial devis resti longe tie. Tiam knabo petas lin aperigi sian panjon foririntan, kredante ke la iluziisto vere kapablas aperigi la panjon. Eta rimarkigo: se oni transskribus la novelon kiel japanan aferon; la c\u0302efrolulo juna forlasas lernejon jam en \u201cseptembro\u201d, sed en la japana novelo, tio devus okazi jam en \u201caprilo\u201d: Septembro estas la komenca monato de lernojaro bulgara, kio estas aprilo en Japanio."}]